pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-แรงงาน – พม. ผนึกกำลัง ช่วยเหลือผู้ประสบปัญหาจากโควิด -19 มีงานทำ มีชีวิตดีขึ้น
วันอาทิตย์ที่ 24 พฤษภาคม 2563
แรงงาน – พม. ผนึกกําลัง ช่วยเหลือผู้ประสบปัญหาจากโควิด -19 มีงานทํา มีชีวิตดีขึ้น
กระทรวงแรงงาน แทคทีม กระทรวงการพัฒนาสังคมฯ ลงพื้นที่ตรวจเยี่ยมผู้ประสบปัญหาความยากลําบากที่ได้รับผลกระทบจากการแพร่ระบาดของโควิด -19 ณ ชุมชนเฟื่องฟ้า เขตประเวศ กรุงเทพมหานคร กําชับหน่วยงานในสังกัดในพื้นที่เร่งให้การช่วยเหลือตามภารกิจ เพื่อให้มีงานทํา ม
เมื่อวันที่ 24 พฤษภาคม 2563 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงาน และผู้บริหารของกระทรวงการพัฒนาสังคมและความมั่นคงของมนุษย์ (พม.) ลงพื้นที่ตรวจเยี่ยมพบปะพูดคุยและสอบถามความต้องการในการขอรับความช่วยเหลือผู้ประสบปัญหาความยากลําบากจากการแพร่ระบาดของโควิด -19 ณ ชุมชนเฟื่องฟ้า ถนนเฉลิมพระเกียรติ ร.9 ซอย 39 แขวงหนองบอน เขตประเวศ กรุงเทพมหานคร โดย รมว.แรงงาน กล่าวว่า จากสถานการณ์การแพร่ระบาดของเชื้อไวรัสโควิด -19 ทําให้สถานประกอบการหลายแห่งถูกปิดกิจการลงชั่วคราว เนื่องจากรัฐสั่งให้ปิด ประกอบกับสถานประกอบการหลายแห่งได้รับผลกระทบจากการแพร่ระบาดของไวรัสโควิด-19 ไม่สามารถดําเนินกิจการต่อไปได้ ทําให้ลูกจ้าง แรงงานส่วนหนึ่งได้รับความเดือดร้อน ไม่มีงานทํา ไม่มีรายได้มาเลี้ยงดูตนเองและครอบครัว จนทําให้ดํารงชีวิตอยู่ด้วยความยากลําบาก
หม่อมราชวงศ์จัตุมงคล กล่าวว่า จากการลงพื้นที่ในวันนี้ เพื่อมาตรวจเยี่ยมพูดคุยสอบถามความต้องการในการขอรับความช่วยเหลือจากภาครัฐ ในส่วนของกระทรวงแรงงานได้นํามาตรการต่างๆ มาช่วยเหลือผู้ที่ได้รับผลกระทบจากวิกฤติโควิด -19 อาทิ การหางานให้ทํา การแนะแนวอาชีพ การรับงานไปทําที่บ้าน การประกอบอาชีพอิสระ การฝึกอาชีพตามความต้องการ การพัฒนาทักษะฝีมือเพื่อการประกอบอาชีพอิสระ การให้ความรู้เรื่องกฎหมายคุ้มครองแรงงาน และการรับสมัครเข้าเป็นผู้ประกันตนตามระบบประกันสังคม เพื่อสร้างหลักประกันความมั่นคง เป็นต้น
สําหรับชุมชนเฟื่องฟ้า ที่เขตประเวศแห่งนี้ พบว่า มีประชากรทั้งหมด 122 ครัวเรือน ประชากร 360 คน ในจํานวนนี้แยกเป็น ผู้สูงอายุ 51 คน ผู้ป่วยติดเตียง 3 คน คนพิการ 2 คน เด็กแรกเกิด -1 ปี 11 คน เด็กอายุ 1-3 ปี 10 คน เด็กอายุ 3-6 ปี 35 คน และเด็กอายุ 6-15 ปี 45 คน ส่วนใหญ่ต้องการมีอาชีพที่มั่นคง รองลงมา คือ การซ่อมแซมที่อยู่อาศัยของผู้สูงอายุและคนพิการ ต้องการรถเข็นคนพิการ และสิ่งของที่จําเป็นสําหรับการเลี้ยงดูเด็กแรกเกิด เป็นต้น
ทั้งนี้ ในเบื้องต้นกระทรวงแรงงาน ได้ให้หน่วยงานในสังกัดในพื้นที่สํารวจความต้องการเพื่อให้ความช่วยเหลือตามภารกิจดังกล่าวข้างต้น และติดตามความคืบหน้าเป็นระย
รัฐบาลไทย-ข่าวทำเนียบรัฐบาล-ก.อุตฯ ร่วมพิธีถวายเครื่องราชสักการะและวางพานพุ่ม พร้อมร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 13 สิงหาคม 2563
ก.อุตฯ ร่วมพิธีถวายเครื่องราชสักการะและวางพานพุ่ม พร้อมร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ ผู้แทนกระทรวงอุตสาหกรรม ร่วมพิธีถวายเครื่องราชสักการะและวางพานพุ่ม พร้อมร่วมจุดเทียนถวายพระพรชัยมงคล ณ มณฑลพิธีท้องสนามหลวง
รัฐบาลไทย-ข่าวทำเนียบรัฐบาล-นายกรัฐมนตรีระบุรักแรงงานทุกคน เผยเข้าใจถึงปัญหาความเดือดร้อน ขอให้แรงงานอดทน ยืนยันจะดูแลสวัสดิการให้ดียิ่งขึ้น
วันอังคารที่ 1 พฤษภาคม 2561
นายกรัฐมนตรีระบุรักแรงงานทุกคน เผยเข้าใจถึงปัญหาความเดือดร้อน ขอให้แรงงานอดทน ยืนยันจะดูแลสวัสดิการให้ดียิ่งขึ้น
นายกรัฐมนตรีระบุรักแรงงานทุกคน เผยเข้าใจถึงปัญหาความเดือดร้อน ขอให้แรงงานอดทน ยืนยันจะดูแลสวัสดิการให้ดียิ่งขึ้น
วันนี้ (1 พฤษภาคม 2561) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า รู้สึกมีความสุขที่ได้ทําอะไรเพื่อประเทศชาติ และเพื่อประชาชน ซึ่งมีทั้งที่ทําสําเร็จและไม่สําเร็จ ส่วนของขวัญที่รัฐบาลได้ทําเพื่อแรงงานนั้น ได้มีการปรับเพิ่มค่าแรงขั้นต่ําทั่วประเทศในอัตรา 5% พร้อมปรับแก้ไขกฎหมายแรงงานในหลาย ๆ ด้าน ทั้งเรื่องเพิ่มอายุเกษียณจากเดิม 55 ปี เป็น 60 ปี และให้ผู้ประกันตนที่คืนสิทธิ์ประกันตนสามารถกลับมาใช้สิทธิ์ได้เหมือนเดิม เป็นต้น
นายกรัฐมนตรีกล่าวต่อไป ขอให้แรงงานทุกคนอดทน ซึ่งรัฐบาลจะดูแลสวัสดิการ และระบบประกันสังคมให้ดียิ่งขึ้น เพราะแรงงานเป็นส่วนสําคัญในการพัฒนาประเทศชาติ และถือเป็นทรัยากรและทุนมนุษย์อย่างหนึ่ง พร้อมกล่าวว่าให้ความสําคัญ รักแรงงานทุกคน และเข้าใจถึงปัญหาความเดือนร้อนของแรงงาน การแก้ไขปัญหาต้องค่อยเป็นค่อยไป เพราะรัฐบาลไม่มีงบประมาณจํานวนมากมายเพื่อแก้ไขปัญหาในคราวเดียว โดยต้องคํานึงถึงการลงทุน รวมถึงเศรษฐกิจด้วย ซึ่งมีหลายประเทศได้มีการชักจูงให้เกิดการลงทุนภายในประเทศโดยเพิ่มสิทธิประโยชน์ด้านต่าง ๆ รวมถึงใช้โอกาสค่าแรงที่ถูกกว่าประเทศไทยดึงดูดให้นักลงทุนไปลงทุนในประเทศ ซึ่งจะทําให้ประเทศไทยเกิดปัญหา
-----------------------------------------------
รัฐบาลไทย-ข่าวทำเนียบรัฐบาล-รมว.ยุติธรรม ตรวจเยี่ยมเรือนจำอำเภอสีคิ้ว จังหวัดนครราชสีมา เดินหน้าเรือนนอน ๒ ชั้น หวังลดความแออัด พร้อมกำชับการเปิดเยี่ยมญาติ
วันศุกร์ที่ 22 พฤษภาคม 2563
รมว.ยุติธรรม ตรวจเยี่ยมเรือนจําอําเภอสีคิ้ว จังหวัดนครราชสีมา เดินหน้าเรือนนอน ๒ ชั้น หวังลดความแออัด พร้อมกําชับการเปิดเยี่ยมญาติ
รมว.ยุติธรรม ตรวจเยี่ยมเรือนจําอําเภอสีคิ้ว จังหวัดนครราชสีมา เดินหน้าเรือนนอน ๒ ชั้น หวังลดความแออัด พร้อมกําชับการเปิดเยี่ยมญาติ
ในวันศุกร์ที่ ๒๑ พฤษภาคม ๒๕๖๓ เวลา ๑๐.๓๐ น. ณ เรือนจําอําเภอสีคิ้ว จังหวัดนครราชสีมา นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมเรือนจําอําเภอสีคิ้ว จังหวัดนครราชสีมา เพื่อติดตามนโยบายเรือนนอน ๒ ชั้น และการเตรียมความพร้อมในการเปิดเยี่ยมญาติ โดยมี นายกิตติพัฒน์ เดชะพหุล รองอธิบดีกรมราชทัณฑ์ และผู้บัญชาการเรือนจําต่างๆ ในจังหวัดนครราชสีมา เข้าร่วมแลกเปลี่ยนข้อมูล
นายสมศักดิ์ฯ กล่าวว่า เรือนจําอําเภอสีคิ้ว มีผู้ต้องขังชาย ๑,๘๐๐ คน ผู้ต้องขังหญิง ๑๖๐ คน การจัดให้มีการเยี่ยมญาติต้องมีความรอบคอบในการคัดกรอง ห้ามญาติเยี่ยมแบบไม่ได้นัดหมาย เพราะจะทําให้มีคนมาอยู่รวมกันจํานวนมาก และลําบากเสียเวลาในการต้องมารอเยี่ยม เจ้าหน้าที่ต้องเปิดรับจองคิวทางโทรศัพท์ และแอปพลิเคชันไลน์ก่อน แล้วจึงแจ้งนัดวันเวลาเพื่อเข้าเยี่ยม การบริหารจัดการจะง่ายขึ้น โดยเรือนจําอําเภอสีคิ้วจะเปิดให้เยี่ยมวันละ ๒๐ รอบ โดย ๑ รอบ จะแบ่งให้เยี่ยม แบ่งเป็น ชาย ๔ คน หญิง ๒ คน ครั้งละ ๑๕ นาที และปิดทําความสะอาด ๕ นาที ซึ่งต้องระมัดระวังวางระเบียบให้ดี คัดกรองให้เข้มข้น เพราะสิ่งสําคัญในเรือนจํา คือห้ามมีเชื้อไวรัสโคโรนา 2019 (โควิด-19)
ขณะเดียวกัน นายสมศักดิ์ฯ ยังได้เดินทางไปตรวจเรือนนอนผู้ต้องขัง เพื่อติดตามนโยบาย พร้อมระบุว่า ผู้บัญชาการเรือนจําทุกคนต้องรีบเดินหน้า เพราะเวลานี้อธิบดีกรมราชทัณฑ์ได้กระจายงบประมาณมายังเรือนจําแล้ว ตนอยากให้ผู้ต้องขังมีพื้นที่นอน ๑.๒ ตารางเมตร ต่อคน หากติดขัดในส่วนใดต้องรายงานอย่าปล่อยผ่าน เพราะการเพิ่มพื้นที่ลักษณะนี้จะช่วยลดความแออัดไปได้ ๑ ส่วน
ทั้งนี้ ในระหว่างการตรวจเยี่ยมฯ นายสมศักดิ์ ยังได้พูดคุยกับผู้ต้องขังว่า เวลานี้ทางเรือนจําผ่อนปรนให้เยี่ยมญาติได้แล้ว แต่อาจจะไม่สะดวกแบบเดิม หากเป็นกลุ่มเสี่ยงติดเชื้อไวรัสโคโรนา 2019 (โควิด-19) อย่ามาเยี่ยม เพราะหากพบมีการติดเชื้อ เราจะปิดเยี่ยมเรือนจํานั้นทันที
"ตนเข้าใจว่าทุกคนที่อยู่ตรงนี้ ไม่ได้อยู่อย่างสุขสบาย แต่ขอให้ใช้เวลาที่อยู่ที่นี่ ศึกษาอาชีพใหม่ๆ ทําจิตใจให้สงบ นั่งคิดวางแผนว่าเมื่อพ้นโทษจะประกอบอาชีพเลี้ยงตนเองและครอบครัวในทางที่ถูกต้อง ส่วนตนจะเร่งทําเรือนนอน ๒ ชั้นให้ เพื่อลดความแออัดเวลานอน และกําลังประสานกระทรวงการคลังให้ลดภาษีกับบริษัทที่รับผู้ต้องขังที่พ้นโทษเข้าทํางาน และเป็นเรื่องสําคัญอีกเรื่องที่ต้องการช่วยเหลือ" รมว.ยุติธรรม กล่าว
----------------------------------------------------
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เปิดนิทรรศการวิชาการ "อุตสาหกรรมเซรามิก 4.0 : Ceramic  Industry 4.0"
วันพุธที่ 21 กุมภาพันธ์ 2561
รัฐมนตรีช่วย ก.อุตฯ เปิดนิทรรศการวิชาการ "อุตสาหกรรมเซรามิก 4.0 : Ceramic  Industry 4.0"
รัฐมนตรีช่วย ก.อุตฯ เปิดนิทรรศการวิชาการ "อุตสาหกรรมเซรามิก 4.0 : Ceramic  Industry 4.0" จ.ลําปาง
จังหวัดลําปาง: เมื่อวันที่ (19 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดนิทรรศการวิชาการ "อุตสาหกรรมเซรามิก4.0 : Ceramic Industry 4.0" โดยมีนายทรงพล สวาสดิ์ธรรม ผู้ว่าราชการจังหวัดลําปาง นางสาวนิสากร จึงเจริญธรรม รองปลัดกระทรวงอุตสาหกรรม นายพรเทพ การศัพท์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมงาน ซึ่งการจัดงานในครั้งนี้จัดขึ้นในระหว่างวันที่ 19-23 กุมภาพันธ์ 2561 ณ ศูนย์แสดงและจําหน่ายสินค้าเซรามิกและหัตถกรรม จังหวัดลําปาง
กิจกรรมภายในงานประกอบไปด้วย การแสดงงานนิทรรศการวิชาการ การจัดกิจกรรมให้คําปรึกษาแนะนํา การจําหน่ายสินค้าเซรามิกและวิสาหกิจชุมชน ตลอดจนสินค้าอุปโภคบริโภคจากธงฟ้าราคาถูก การออกร้านจําหน่ายจองสมาชิก Biz Club การจัดแสดงนิทรรศการผลงานเชิงช่างของกลุ่มศิลปิน อาทิ คุณพิทักษ์ นิรภัย คุณจงรักษ์ จิวกิตติศักดิ์กุล ฯลฯ และการประชุมสัมมนาทางวิชาการโดยคาดหวังว่าการจัดงานในครั้งนี้จะเกิดการต่อยอดองค์ความรู้ ด้านเทคโนโลยีการผลิต ช่องทางการแข่งขันของทางธุรกิจอุตสาหกรรมเซรามิก
รัฐบาลไทย-ข่าวทำเนียบรัฐบาล-ครม.กำหนดให้วันที่ 26 ตุลาคม 2560 เป็นวันหยุดราชการ เพื่อให้ประชาชนทุกหมู่เหล่าได้มีส่วนร่วมในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันอังคารที่ 25 เมษายน 2560
ครม.กําหนดให้วันที่ 26 ตุลาคม 2560 เป็นวันหยุดราชการ เพื่อให้ประชาชนทุกหมู่เหล่าได้มีส่วนร่วมในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
คณะรัฐมนตรีมีมติเห็นชอบกําหนดให้วันพฤหัสบดีที่ 26 ตุลาคม 2560 เป็นวันหยุดราชการ  ซึ่งเป็นวันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช เพื่อให้ประชาชนทุกหมู่เหล่าได้มีส่วนร่วมในงานพระราชพิธีฯ
วันนี้ (25 เม.ย. 60) เวลา 12.40 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี ได้มอบหมายให้ พลเอก ประวิตร วงษ์สุวรรณ เป็นประธาน พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้เปิดเผยว่า คณะรัฐมนตรีมีมติเห็นชอบกําหนดให้วันพฤหัสบดีที่ 26 ตุลาคม 2560 เป็นวันหยุดราชการ ซึ่งเป็นวันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ตามที่สํานักงานปลัดสํานักนายกรัฐมนตรี (สปน.) เสนอเพื่อให้ประชาชนมีส่วนร่วมในงานพระราชพิธี ฯ
สาระสําคัญของเรื่อง
สปน. รายงานว่า ที่ประชุมคณะกรรมการอํานวยการจัดงานพระราชพิธีถวายพระเพลิงพระบรมศพ
พระบาทสมเด็จพระปรมินทรมหาภูมิพลอดุลยเดช ครั้งที่ 1/2560 เมื่อวันพุธที่ 1 มีนาคม 2560 ได้พิจารณาร่างหมายกําหนดการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ตั้งแต่การพระราชกุศลออกพระเมรุมาศเชิญพระบรมศพไปพระเมรุมาศ ถวายพระเพลิงพระบรมศพ เก็บพระบรมอัฐิ พระราชกุศลพระบรมอัฐิเลี้ยงพระ เชิญพระโกศพระบรมอัฐิขึ้นประดิษฐานพระวิมาน และบรรจุพระบรมราชสรีรางคาร โดยกําหนดวันที่ตามหมายกําหนดการพระราชพิธีฯ จํานวน 5 วัน ระหว่างวันที่ 25-29 ตุลาคม 2560 รวมทั้งพิจารณาการจัดสร้างซุ้มถวายดอกไม้จันทน์ของประชาชนเพื่อให้ประชาชนทั้งที่อยู่ในส่วนกลาง ในส่วนภูมิภาค และในต่างประเทศได้มีส่วนร่วมในการถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชซึ่งซุ้มถวายดอกไม้จันทน์ให้จัดทําภาพประดับโดยเป็นภาพพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดชพร้อมภาพพระบรมโกศ และขอพระราชทานพระราชานุญาตการบันทึกภาพพระบรมโกศบนพระที่นั่งดุสิตมหาปราสาทเพื่อนําภาพมาประกอบร่วมกับภาพพระบรมฉายาลักษณ์ ซึ่งกรมศิลปากรรับผิดชอบการออกแบบให้สง่างามและสมพระเกียรติ ตลอดจนพิจารณาให้มีการจัดนิทรรศการภายหลังงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช เพื่อเปิดโอกาสให้ประชาชนได้ศึกษาเกี่ยวกับศิลปวัฒนธรรมเครื่องประกอบพระเมรุมาศด้านช่างสิบหมู่และชมความงดงามของสิ่งปลูกสร้างและส่วนประกอบทั้งหลายที่ใช้ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช โดยกําหนดจัดนิทรรศการ จํานวน 30 วัน ระหว่างวันที่ 1-30 พฤศจิกายน 2560 ซึ่งกระทรวงวัฒนธรรมเป็นหน่วยงานหลักในการดําเนินงาน ได้รับแจ้งจากสํานักราชเลขาธิการว่าได้นําความกราบบังคมทูลพระกรุณาทรงทราบฝ่าละอองธุลีพระบาทแล้ว ทรงพระกรุณาโปรดเกล้าฯ ให้เป็นไปตามมติที่ประชุมฯ และพระราชทานตามที่ขอรับพระมหากรุณา
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธพว.ทุ่มหมื่นล้านเติมทุนหนุนเอสเอ็มอีธุรกิจท่องเที่ยวฝ่าวิกฤตโควิด-19 ออก “สินเชื่อรายเล็ก Extra Cash” ดอกเบี้ยต่ำ ไม่ต้องใช้หลักทรัพย์ค้ำประกัน
วันจันทร์ที่ 27 เมษายน 2563
ธพว.ทุ่มหมื่นล้านเติมทุนหนุนเอสเอ็มอีธุรกิจท่องเที่ยวฝ่าวิกฤตโควิด-19 ออก “สินเชื่อรายเล็ก Extra Cash” ดอกเบี้ยต่ํา ไม่ต้องใช้หลักทรัพย์ค้ําประกัน
ธพว.เดินหน้าเยียวยาผู้ประกอบการ SME ธุรกิจท่องเที่ยว ก้าวผ่านโควิด-19 ออกผลิตภัณฑ์ “สินเชื่อรายเล็ก Extra Cash” วงเงิน 10,000 ล้านบาท ดอกเบี้ยต่ํา ไม่ต้องใช้หลักทรัพย์ค้ําประกัน เติมสภาพคล่อง ลดผลกระทบ อํานวยความสะดวกแจ้งความประสงค์ยื่นกู้ผ่านออนไลน์
นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากสถานการณ์การแพร่ระบาดของเชื้อไวรัสโคโรนา 2019 (โควิด-19) ส่งผลกระทบต่อการดําเนินธุรกิจของผู้ประกอบการเอสเอ็มอีไทยอย่างกว้างขวาง โดยเฉพาะธุรกิจด้านท่องเที่ยวและเกี่ยวเนื่องเป็นกลุ่มที่ได้รับผลกระทบโดยตรง มียอดขายลดลง ธุรกิจเกิดการสะดุด หรือบางรายถึงขั้นธุรกิจหยุดชะงัก ดังนั้น ธพว.ในฐานะสถาบันการเงินเฉพาะกิจของรัฐ ดําเนินตามมติคณะรัฐมนตรี (ครม.) เมื่อวันที่ 24 มีนาคม 2563 ที่เห็นชอบมาตรการดูแลเยียวยาผู้ได้รับผลกระทบ จึงได้ออกโครงการสินเชื่อเพื่อช่วยเหลือผู้ประกอบการรายย่อยที่ได้รับผลกระทบจากการระบาดของไวรัสโคโรนา (โควิด-19) หรือ “สินเชื่อรายเล็ก Extra Cash” วงเงินรวม 10,000 ล้านบาท เพื่อมาช่วยเสริมสภาพคล่อง และแบ่งเบาภาระค่าใช้จ่ายในการประกอบธุรกิจให้แก่เอสเอ็มอีท่องเที่ยวรายเล็กโดยเฉพาะ
สําหรับ สินเชื่อรายเล็ก Extra Cash กําหนดกลุ่มเป้าหมาย คือ ผู้ประกอบการนิติบุคคลที่มีรายได้ไม่เกิน 30 ล้านบาทต่อปี และได้รับผลกระทบจากการระบาดของโควิด-19 ที่ประกอบธุรกิจ ได้แก่ ธุรกิจทัวร์ บริษัทนําเที่ยว ธุรกิจสปา ธุรกิจขนส่งที่เกี่ยวเนื่อง (รถทัวร์ รถบัส รถตู้ รถแท็กซี่ เรือนําเที่ยว รถเช่า) โรงแรม ห้องพัก และร้านอาหาร เปิดโอกาสทั้งลูกค้าเดิมของ ธพว. และลูกค้ารายใหม่ คิดอัตราดอกเบี้ยต่ําพิเศษโดย 2 ปีแรก 3% ต่อปี และปีที่ 3-5 คิดอัตราดอกเบี้ย MLR+1%ต่อปี มีจุดเด่นผ่อนชําระนานสูงสุด 5 ปี วงเงินกู้สูงสุด 3 ล้านบาทต่อราย และที่สําคัญไม่ต้องมีหลักทรัพย์ค้ําประกัน เปิดรับคําขอกู้ตั้งแต่บัดนี้เป็นต้นไปจนถึงวันที่ 30 ธันวาคม 2563 หรือจนกว่าจะหมดวงเงินโครงการ แล้วแต่อย่างหนึ่งอย่างใดจะถึงก่อน
“ธุรกิจการท่องเที่ยวมีความสําคัญต่อเศรษฐกิจไทยมาก เพราะมีผู้ประกอบการรายเล็กเกี่ยวเนื่องอยู่จํานวนมาก รวมถึง ยังเชื่อมโยงกับเศรษฐกิจระดับชุมชนท้องถิ่นด้วย ดังนั้น จึงมีความจําเป็นต้องช่วยเหลือประคับประคองให้ผู้ประกอบการท่องเที่ยวสามารถก้าวผ่านช่วงเวลาที่ยากลําบากนี้ไปได้ โดยธนาคารขอเป็นกําลังใจ และพร้อมยืนเคียงข้างให้ก้าวผ่านสถานการณ์นี้ไปด้วยกัน" นางสาวนารถนารี กล่าว
ทั้งนี้ ธพว. คํานึงถึงสุขภาพความปลอดภัยของลูกค้าและพนักงานเป็นอันดับหนึ่ง ดังนั้น เพื่อลดความเสี่ยงจากการเดินทาง ขอเชิญชวนผู้ประกอบการที่ต้องการใช้บริการสินเชื่อ สามารถแจ้งความประสงค์ยื่นกู้ผ่านทางออนไลน์ ซึ่งมีให้เลือกหลากหลายช่องทาง เช่น ผ่าน LINE Official Account: SME Development Bank , ผ่านระบบ OSR (Online Service Request) โดยสแกน QR Code หรือคลิกที่แบนเนอร์หน้าเว็บไซต์ของ ธพว. (www.smebank.co.th) และผ่านแอปพลิเคชัน “SME D Bank” ดาวน์โหลดได้ทั้งระบบ IOS และ Android เป็นต้น หลังจากเข้าสู่ระบบแล้ว ลูกค้าเพียงกรอกรายละเอียดเบื้องต้น จากนั้น เจ้าหน้าที่สาขาธนาคารจะติดต่อกลับ เพื่อดําเนินการในขั้นตอนต่อไป สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-รัฐบาลแก้ไขปัญหารายได้เกษตรกรต่อเนื่อง ประกันรายได้ บรรเทาภาระหนี้ และดันส่งออก คาดปีหน้าปีทองมันสำปะหลังและยางพารา
วันเสาร์ที่ 28 กันยายน 2562
รัฐบาลแก้ไขปัญหารายได้เกษตรกรต่อเนื่อง ประกันรายได้ บรรเทาภาระหนี้ และดันส่งออก คาดปีหน้าปีทองมันสําปะหลังและยางพารา
รัฐบาลแก้ไขปัญหารายได้เกษตรกรต่อเนื่อง ประกันรายได้ บรรเทาภาระหนี้ และดันส่งออก คาดปีหน้าปีทองมันสําปะหลังและยางพารา
นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยถึงการแก้ปัญหารายได้เกษตรกรของรัฐบาลว่าที่ผ่านมาได้มีการออกมาตรการมาดูแลอย่างต่อเนื่องดังเห็นได้จากการประกันรายได้เกษตรกรผู้ปลูกข้าวและปาล์มที่ได้รับการอนุมัติจากครม.ไปแล้วยังจะมีการพิจารณามาตรการประกันรายได้ชาวสวนยางเป็นลําดับต่อไปและเมื่ออังคารที่ผ่านมาครม.ได้เห็นชอบตามที่กระทรวงเกษตรเสนอในสองเรื่องคือ1)การแก้ไขพ.ร.บ.กองทุนฟื้นฟูและพัฒนาเกษตรกรพ.ศ.2542ซึ่งถือเป็นก้าวสําคัญสําหรับการบรรเทาภาระหนี้เกษตรกรทั้งระบบการปรับแก้จะเป็นการให้อํานาจกองทุนฟื้นฟูฯสามารถรับภาระชําระหนี้ให้แก่เจ้าหนี้ของเกษตรกรที่มีบุคคลค้ําประกันได้ด้วยจากเดิมที่ให้เฉพาะที่มีทรัพย์สินค้ําประกัน2)การขยายระยะเวลาแก้ไขปัญหาหนี้สินเกษตรกรตามโครงการปรับโครงสร้างและระบบการผลิตการเกษตรและโครงการแผนฟื้นการเกษตรออกไปอีก5ปีซึ่งจะเป็นการต่อลมหายใจให้แก่เกษตรกร3.4หมื่นราย มากไปกว่านั้นครม.ยังได้เห็นชอบให้กระทรวงการคลังเบิกงบกลางปี2562จํานวน10,000ล้านบาทให้กับธนาคารเพื่อการเกษตรและสหกรณ์เพื่อเสริมสภาพคล่องทางการเงินในการจ่ายเงินชดเชยตามมาตรการช่วยเหลือเกษตรกรผู้ปลูกข้าว
นางสาวรัชดากล่าวเพิ่มเติมว่าสําหรับการยกระดับราคาสินค้าเกษตรคาดว่าจะได้เห็นสัญญาณที่ดีในปีหน้าจากการเร่งเดินหน้าเปิดตลาดต่างประเทศเฉพาะสัปดาห์ที่ผ่านมากระทรวงพาณิชย์ได้เปิดตลาดในสองประเทศใหญ่คือจีนและอินเดียสําเร็จโดยได้ลงนามMOUไทยกับจีนซื้อขายมันสําปะหลัง2.68ล้านตันมูลค่ากว่า1.8หมื่นล้านบาทและMoUซื้อขายยางพารากับอินเดียยอดสั่งซื้อรวม100,000ตันมูลค่า7,500ล้านบาทไม้ยางพาราอีก130ล้านบาทและผลิตภัณฑ์ยางพาราอีก1,370ล้านบาทรวมยอดขายยางพาราได้9,000ล้านบาทด้วยการทํางานอย่างบูรณาการระหว่างกระทรวงเกษตร-พาณิชย์ตามแนวทางของรัฐบาลในปีหน้าราคาสินค้าเกษตรหลักๆน่าจะสูงขึ้นเนื่องจากมีตลาดส่งออกเพิ่ม
รัฐบาลไทย-ข่าวทำเนียบรัฐบาล-ทส.บันทึกเทปกล่าวอาเศียรวาท ถวายพระพรชัยมงคลสมเด็จพระเจ้าอยู่หัว รัชกาลที่ 10
วันจันทร์ที่ 25 มิถุนายน 2561
ทส.บันทึกเทปกล่าวอาเศียรวาท ถวายพระพรชัยมงคลสมเด็จพระเจ้าอยู่หัว รัชกาลที่ 10
ทส.บันทึกเทปกล่าวอาเศียรวาท ถวายพระพรชัยมงคลสมเด็จพระเจ้าอยู่หัว รัชกาลที่ 10
ทส.บันทึกเทปกล่าวอาเศียรวาท ถวายพระพรชัยมงคลสมเด็จพระเจ้าอยู่หัว รัชกาลที่ 10
กระทรวงทรัพยากรธรรมชาติและสิ่งแวดล้อม ร่วมบันทึกเทปโทรทัศน์กล่าวอาเศียรวาท ถวายพระพรชัยมงคลสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาส มหามงคลเฉลิมพระชนมพรรษา 66 พรรษา 28 กรกฎาคม 2561 เพื่อแสดงความจงรักภักดี และสํานึกในพระมหากรุณาธิคุณ ที่ทรงมีต่อพสกนิกรชาวไทย โดยวันที่ 21 มิถุนายน 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงในสังกัดกระทรวงฯ กล่าวอาเศียรวาทถวายพระพรฯ ณ สถานีวิทยุโทรทัศน์ กองทัพบก ช่อง 5 (ททบ.5)
รัฐบาลไทย-ข่าวทำเนียบรัฐบาล-ความคืบหน้าและเป้าหมายของการปฏิรูปตำรวจตามรัฐธรรมนูญ
วันพฤหัสบดีที่ 6 สิงหาคม 2563
ความคืบหน้าและเป้าหมายของการปฏิรูปตํารวจตามรัฐธรรมนูญ
สรุปการตอบกระทู้ถามในการประชุมวุฒิสภา วันจันทร์ที่ ๘ มิถุนายน ๒๕๖๓
เรื่อง          ความคืบหน้าและเป้าหมายของการปฏิรูปตํารวจตามรัฐธรรมนูญ
ผู้ตั้งกระทู้ถาม   นายคํานูณ สิทธิสมาน
ถาม        นายกรัฐมนตรี
ผู้ตอบ   รัฐมนตรีประจําสํานักนายกรัฐมนตรี (นายเทวัญ ลิปตพัลลภ)
ผู้ถาม : นายคํานูณ สิทธิสมาน ถามกระทู้โดยสรุปดังนี้
ตามที่รัฐธรรมนูญกําหนดให้มีการปฏิรูปตํารวจ และให้คณะกรรมการปฏิรูปตํารวจดําเนินการแก้ไขปรับปรุงกฎหมายที่เกี่ยวข้องให้แล้วเสร็จภายในหนึ่งปีนับแต่วันประกาศใช้รัฐธรรมนูญ อย่างไรก็ดี กําหนดเวลาดังกล่าวได้ล่วงเลยมาสองปีแล้ว ปัจจุบันการปรับปรุงกฎหมายที่เกี่ยวข้องกับตํารวจยังไม่แล้วเสร็จ ทั้งที่มีการตั้งคณะกรรมการปฏิรูปประเทศด้านกระบวนการยุติธรรม (ตํารวจ) ซึ่งได้ดําเนินการศึกษาและเสนอร่างพระราชบัญญัติตํารวจแห่งชาติ พ.ศ. .... ต่อคณะรัฐมนตรี และคณะรัฐมนตรีเห็นชอบแล้ว ส่งให้สํานักงานคณะกรรมการกฤษฎีกาตรวจพิจารณา โดยมีการแต่งตั้งคณะกรรมการพิจารณาร่างพระราชบัญญัติตํารวจแห่งชาติ พ.ศ. .... ต่อมาในปี ๒๕๖๒ มีการแต่งตั้งคณะกรรมการพิจารณาร่างพระราชบัญญัติตํารวจแห่งชาติ พ.ศ. .... และร่างพระราชบัญญัติการสอบสวนคดีอาญา พ.ศ. .... ที่มีนายมีชัย ฤชุพันธุ์ เป็นประธานกรรมการ สํานักงานคณะกรรมการกฤษฎีกาทําหน้าที่ฝ่ายเลขานุการ ซึ่งปัจจุบันได้พิจารณาเสร็จแล้ว และส่งให้สํานักเลขาธิการคณะรัฐมนตรี ขอเรียนถามว่ารัฐบาลมีแนวทางดําเนินการต่อร่างพระราชบัญญัติทั้งสองฉบับอย่างไร จะมีการตั้งคณะกรรมการขึ้นมาพิจารณาร่างพระราชบัญญัติอีกคณะหรือไม่ และจะเร่งรัดให้ดําเนินการปรับปรุงกฎหมายเกี่ยวข้องกับตํารวจให้แล้วเสร็จอย่างไร นอกจากนี้ รัฐธรรมนูญแห่งราชอาณาจักรไทย มาตรา ๒๕๘ ง. ด้านกระบวนการยุติธรรม (๔) เป็นบทบังคับตามรัฐธรรมนูญนายกรัฐมนตรีและคณะรัฐมนตรีควรให้ความสําคัญ และเสนอร่างพระราชบัญญัติทั้งสองฉบับเข้าสู่การพิจารณาของรัฐสภา ทั้งนี้จะขอนําประเด็นการปฏิรูปตํารวจไปอภิปรายในวาระการปฏิรูปประเทศต่อไป
ผู้ตอบ : รัฐมนตรีประจําสํานักนายกรัฐมนตรี (นายเทวัญ ลิปตพัลลภ) ตอบชี้แจงกระทู้โดยสรุปดังนี้
นายเทวัญ ลิปตพัลลภ รัฐมนตรีประจําสํานักนายกรัฐมนตรี ผู้ได้รับมอบหมายให้ตอบกระทู้ถามตอบชี้แจงว่า
ในปัจจุบันคณะกรรมการพิจารณาร่างพระราชบัญญัติตํารวจแห่งชาติ พ.ศ. .... และร่างพระราชบัญญัติการสอบสวนคดีอาญา พ.ศ. .... ที่นายมีชัย ฤชุพันธุ์ เป็นประธานกรรมการ ได้ดําเนินการตรวจพิจารณาร่างพระราชบัญญัติทั้งสองฉบับเสร็จเรียบร้อย และส่งไปที่สํานักเลขาธิการคณะรัฐมนตรีแล้ว ขณะนี้อยู่ระหว่างรอความเห็นจากหน่วยงานต่าง ๆ เพื่อเสนอต่อคณะรัฐมนตรีต่อไป ซึ่งคาดว่าจะใช้เวลาไม่นานและเมื่อเสนอต่อคณะรัฐมนตรีแล้วจะเรียนให้นายคํานูณ สิทธิสมาน
ทราบต่อไป อย่างไรก็ดีแม้ว่าการปรับปรุงกฎหมายที่เกี่ยวข้องกับตํารวจจะยังไม่แล้วเสร็จ แต่นายกรัฐมนตรีได้สั่งการให้มีการปฏิรูปตํารวจในระยะเร่งด่วน ตั้งแต่ปี ๒๕๕๙ คู่ขนานกันไป โดยให้มีการปฏิรูปโครงสร้างของตําแหน่งข้าราชการตํารวจ แก้ไขคุณสมบัติเฉพาะสําหรับตําแหน่งในสถานีตํารวจทุกสายงานในสถานีตํารวจต้องผ่านงานสอบสวน ปรับปรุงหลักสูตรของโรงเรียนนายร้อยตํารวจ พัฒนาการพิสูจน์หลักฐานโดยการเพิ่มพนักงานสอบสวนในปี ๒๕๖๒ อีก ๑,๓๐๐ นาย และพัฒนาระบบสารสนเทศสถานีตํารวจพิเศษ
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-เว็บไซต์ระบบบริหารร้านรับซื้อของเก่า
วันจันทร์ที่ 9 มีนาคม 2563
เว็บไซต์ระบบบริหารร้านรับซื้อของเก่า
วันที่ 1 ตุลาคม2563
เว็บไซต์ระบบบริหารร้านรับซื้อของเก่า มีจุดประสงค์ในการสร้างขึ้นเพื่อช่วยเพิ่มศักยภาพร้านรับซื้อของเก่าอย่างมืออาชีพผ่านการให้บริการที่หลากหลาย อาทิ ระบบบันทึกการซื้อ-ขาย บริการตรวจสอบภาพรวมของธุรกิจ ยอดการใช้จ่าย และสินค้าคงเหลือด้วยระบบการแสดงผลตามห้วยเวลาจริง
นายศุภเลิศ ว่องกุลกิจ นักศึกษาระดับปริญญาตรีภาควิชาวิศวกรรมคอมพิวเตอร์ และทีม ReCute ประกอบด้วยนางสาวหทัยรัตน์ โอพสุกุล พร้อมนายจรณินทร์ นนทชัยภูมิ นักศึกษาเก่าสาขาการเงิน และการธนาคาร คณะบริหารธุรกิจ นําเสนอระบบจับคู่ออเดอร์ (Matching order) ขยะระหว่างโรงงานรีไซเคิลกับร้านรับซื้อของเก่า ลงแข่งขัน 3 เวทีใหญ่ส่งเสริมวงการ Startup ผลปรากฎคว้าได้ทั้ง 3 รางวัล
ระบบ Matching order คือ Platform บริหารจัดการ Logistic ของขยะ Recycle เชื่อมโยงการบริหารจัดการของร้านรับซื้อของเก่า จนกระทั่งส่งคัดแยกส่งให้โรงงานรีไซเคิลขยะ โดยแบ่งระบบเป็นสองส่วนใหญ่ ส่วนแรกเป็น POS สําหรับบริหารร้านรับซื้อของเก่า ชื่อว่า RecycleStory เป็นโปรแกรมช่วยให้ร้านรับซื้อของเก่าทราบปริมาณสินค้าคงคลัง ซึ่งแสดงสัดส่วน ประเภทสินค้าพร้อมขาย รวมถึงการออกบิล เป็นต้น ส่วนที่สอง ReQore Matching เป็น Platform ของโรงงาน ทําหน้าที่จัดหาสินค้าให้ตรงตามความต้องการ ทั้งสองส่วนเชื่อมต่อกันเพื่อจับคู่คําสั่งซื้อจากโรงงาน และสินค้าจากร้านรับซื้อของเก่า ซึ่งเมื่อนําไปใช้จริงส่งผลให้การบริหารงานของร้านขายของเก่า และโรงงานมีประสิทธิภาพยิ่งขึ้น โดยสามารถใช้งานระบบได้ทุกที่ทุกเวลา ทั้งยังใช้เก็บข้อมูลปริมาณสินค้า ตลอดจนเกิดความคล่องตัวในการระบายสินค้าของร้านขายของเก่าด้วย
ผลงานของทีม ReCute ได้รับรางวัลจาการแข่งขั้นทั้งสิ้น 3 เวทีใหญ่ ได้แก่ รางวัล Outstanding Performance จาก DEPA Jumpstart | Warm Up Day Chiang Mai 2019 จัดโดยสํานักงานส่งเสริมเศรษฐกิจดิจิทัล (depa) สถาบันส่งเสริมวิสาหกิจดิจิทัลเริ่มต้น หรือ Digital Startup Institute และสมาคมการค้าเพื่อส่งเสริมผู้ประกอบการเทคโนโลยีรายใหม่ (TTSA), รางวัลชนะเลิศ Business Brotherhood CMU 2019 โดยสํานักงานเลขานุการคณะกรรมการส่งเสริมกิจการอุทยานวิทยาศาสตร์ ร่วมกับอุทยานวิทยาศาสตร์และเทคโนโลยี ภายใต้โครงการ Innovative Startup มหาวิทยาลัยเชียงใหม่ นอกจากนี้ยังเข้าประชันใน Startup Thailand League 2019 การประกวดโมเดลธุรกิจสตาร์ทอัพ (startup business model) สําหรับนักศึกษา สนับสนุนงบประมาณจัดงานโดยกระทรวงวิทยาศาสตร์และเทคโนโลยี ซึ่ง ReCute เป็นผู้ชนะเลิศระดับภูมิภาคตะวันออกเฉียงเหนือ และได้รับรางวัลชนะเลิศระดับประเทศในที่สุด
ข้อมูลจากเว็บไซต์ :https://www.eng.cmu.ac.th/site/?p=21086
รัฐบาลไทย-ข่าวทำเนียบรัฐบาล-​ กำชับฝ่ายความมั่นคง เข้มดูแลความปลอดภัยห้วงวันแห่งความรัก วอนร่วมเฝ้าระวังลูกหลานด้วยความรักและเข้าใจ
วันพุธที่ 13 กุมภาพันธ์ 2562
​ กําชับฝ่ายความมั่นคง เข้มดูแลความปลอดภัยห้วงวันแห่งความรัก วอนร่วมเฝ้าระวังลูกหลานด้วยความรักและเข้าใจ
พล.ท.คงชีพ ตันตระวาณิชย์ โฆษก กห.เปิดเผยว่า พล.อ.ประวิตร วงษ์สุวรรณ รอง นรม. และ รมว.กห. ได้กําชับตํารวจและฝ่ายปกครองทุกจังหวัด ร่วมกันเฝ้าระวังและดูแลความปลอดภัยของประชาชนในทุกพื้นที่ ในห้วงวันวาเลนไทน์
พล.ท.คงชีพ ตันตระวาณิชย์ โฆษก กห.เปิดเผยว่า พล.อ.ประวิตร วงษ์สุวรรณ รอง นรม. และ รมว.กห. ได้กําชับตํารวจและฝ่ายปกครองทุกจังหวัด ร่วมกันเฝ้าระวังและดูแลความปลอดภัยของประชาชนในทุกพื้นที่ ในห้วงวันวาเลนไทน์ ซึ่งเป็นเทศกาลแห่งความรัก ที่หนุ่มสาวต่างแสดงความรักอันบริสุทธิ์ต่อกัน. โดยย้ําให้เพิ่มความเข้มงวด กวดขันสถานบันเทิงและสถานบริการที่เป็นแหล่งมั่วสุมของเด็กและเยาวชน ที่อาจถูกชี้นําไปในทางที่ผิด หรือรู้เท่าไม่ถึงการณ์ เพื่อป้องกันเหตุร้ายและเหตุอันไม่พึงประสงค์ที่อาจเกิดขึ้น
ทั้งนี้ ขอให้เจ้าหน้าที่รัฐทุกคน ร่วมกันปฏิบัติหน้าที่ด้วยการแสดงออกถึง ความรัก ความจริงใจและความปรารถนาดีกับประชาชนทุกคน พร้อมทั้งร่วมกันสร้างความเข้าใจและขอความร่วมมือทุกครอบครัว ได้พิจารณาใช้โอกาสวันแห่งความรักนี้ ร่วมกันเฝ้าระวังและดูแลลูกหลาน เยาวชน ในกรอบของศีลธรรมอันดีด้วยความรักความเข้าใจกันอย่างใกล้ชิด เพื่อสร้างพลังทางสังคมและลดปัญหาต่างๆที่จะมีขึ้น